armvectores/hy_wikipedia_2023 huggingface dataset:
Կատլա

Կատլա (լսել ), հրաբուխ Իսլանդիայի հարավում։ Հրաբխի բարձրությունը կազմում է 970 մ, այլ տվյալներով՝ 1512 մ։ Կալդերայի տրամագիծը 10 կմ է, ժայթքումների պարբերականույունը՝ 40-80 տարի։ Հարավարևելյան մասում ծածկված է Միրդայսյոկյուդլ սառցադաշտով։


== Ժայթքումների պատմություն ==
Սկսած 10-րդ դարից՝ գրանցվել են 14 խոշոր ժայթքումներ։ Կատլայի վերջին խոշոր ժայթքումը տեղ է գտել 1918 թվականին։ Անդրսառցադաշտային ժայթքումներն առաջացնում են ինտենսիվ սառույցի հալում, իսկ հարևան շրջանները լցվում են հալոցքային ջրերով։ 1755 թվականի ժայթքումը առաջացրեց մեծամասշտաբ սառույցի հալում, որը հանգեցրեց 200 000–400 000 մ³/վ միջին ծախսով աղբյուրի ձևավորմանը։ Համեմատության համար նշենք, որ Ամազոն գետի գետաբերանի միջին ծախսը կազմում է 220 000 մ³/վ։
Սպասվում է, որ հենց այս հրաբխի մ.թ.ա. 10 600 թվականի ժայթքումը պատասխանատու է տեֆրայի շերտի համար և ձևավորել է երկրաբանական կեռներ արևմտյան Նորվեգիայում, Հյուսիսային Ատլանտիկայում և Շոտլանդիայում։ Շերտի ողջ հզորությունը ցույց է տալիս տեղումների քանակը այդ շրջաններում, որը հավասար է 6-7 կմ³։


== Կատլան և Էյաֆյադլայոկյուդլը ==
920, 1612 և 1821-1823 թվականներին Կատլայի ակտիվացումները նախորդեցին Էյաֆյադլայոկյուդլ հրաբխի ժայթքումներին, որը տեղակայվա է Կատլայից 20 կմ հեռու։ Հիմնվելով վերջին հազար տարում այդ նկատելի օրինաչափության վրա՝ Իսլանդիայի երկրաֆիզիկոսները պնդում են, որ Էյաֆյադլայոկյուդլի ժայթքումները կարող են համարվել գրոհային մեխանիզմ Կատլայի համար։


== Կատլան մեր ժամանակներում ==
2010 թվականի մայիսին բնական աղետների հետազոտման բրիտանական ինստիտուտի մասնագետները պնդեցին, որ մոտ ապագայում սպասվոմ է Կատլայի նոր ժայթքում։ Համաձայն հետազոտությունների արդյունքների, վերջին ժամանաներում զգալիորեն բարձրացել է Կատլայի մագմայի աստիճանը։ Դա կարող է հանգեցնել արագ ժայթքման։ Մասնագետները պնդում են, որ այդ ժայթքումը կառաջացնի խնդիրներ ոչ միայն ավիահաղորդակցման համար, այլ նաև կառաջացնի սառցադաշտերի հալում և զանգվածային հեղեղումներ։
2011 թվականի հունիսին հրաբխի վրա ֆիքսվել են ներդաշնակ ցնցումներ, իսկ մի քանի օր անց՝ մի շարք երկրաշարժեր հրաբխի կալդերայում։ Դա ցույց է տալիս մագմայի հոսքը հրաբխի ներս, ինչը բարձրացնում է հավանականությունը, որ մոտ ապագայում կժայթքի հրաբուխը։ 2011 թվականի հուլիսի 8-ին և 9-ին տեղի ունեցավ ևս մեկ ներդաշնակ ցնցումների շղթա։ Ենթադրաբար, տեղի էր ունեցել ևս մեկ անդրսառցադաշտային ժայթքում։ Դրանք առաջացրել էին ջրհեղեղ, որը ավերել էր երկրի հիմնական մայրուղու վրա գտնվող Մուլակվիսլ գետի վրայով անցնող կամուրջը և փողոցի այլ հատվածներ։ Ուղղաթիռի օդաչուն հաղորդեց, որ սառցադաշտի վրա կան ճաքեր։ Միայն 2011 թվականի նոյեմբերին ֆիքսվել էին հինգ հարյուրից ավել մանր ցնցումներ, որոնք փաստում են մագմայի շարժման մասին։ Գիտնականները հավատում են, որ Կատլա հրաբխի մոտ սկսվել է նոր ակտիվության շրջան (վերջին 50 տարում արդեն չորրորդ անգամ), և այն կարող է ավարտվել խոշոր ժայթքմամբ։


== Ծանոթագրություններ ==
Քարափ (Սպերի գավառ)

Քարափ (թուրքերեն՝ Yedigöze, գյուղ Արևմտյան Հայաստանում, Էրզրումի վիլայեթի Սպերի գավառակում։ Գյուղում կա հանքային ջրերի աղբյուր։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Լեսնայա Ստենկա

Լեսնայա Ստենկա (ուկրաիներեն՝ Лісна Стінка), ավան Ուկրաինայի Խարկովի մարզի Կուպյանսկի շրջանում։ Հիմնադրվել է 1655 թվականին։
2001 թվականի տվյալներով Լեսնայա Ստենկա ավանում բնակվում էր 494 մարդ։ Բնակավայրը զբաղեցնում է 0,62 կմ² տարածք։ Բնակչության խտությունը կազմում էր 796,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Amon AF101

Բոլիդ Amon AF101 (անգլ.՝ Amon AF101), Ջոն Դալթոնի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1974 թվականի մրցարշավին մասնակցելու համար։


== Մասնակցություն ==
1974 թվականի Իսպանիայի Գրան պրին միակ մրցաշարն էր, երբ մեքենան դուրս է եկել ստարտի։ Էյմոնը մրցարշավից դուրս ընկավ 22-րդ շրջանում։ Մնացած դեպքերում խումբը չկարողացավ անգամ որակավորումն անցնել։


== Ծանոթագրություններ ==
Սերգեյ Ստեփանյան

Սերգեյ Միսակի Ստեփանյան (1924, Արտաշատ, Հին Հռոմ), հայ քանդակագործ։


== Կենսագրություն ==
1945 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1952 թվականին՝ Երևանի գեղարվեստա-թատերական ինստիտուտը։ 1954 թվականից մասնակցել է ցուցահանդեսների։ Գործերից են՝ «Դերասան Վան-Ֆուն-Կի», «Խաղողահավաք», «Ստեփան Շահումյան»։


== Ծանոթագրություններ ==
Անահիտ Մարգարյան

Անահիտ Երվանդի Մարգարյան (օգոստոսի 12, 1988(1988-08-12)), հայ դաշնակահարուհի։


== Կենսագրություն ==
Անահիտ Մարգարյանը ծնվել է 1988 թվականի օգոստոսի 12-ին։ 2008 թվականին ավարտել է Երևանի պետական կոնսերվատորիայի դաշնամուրային ֆակուլտետի բակալավրիատը, 2009 թվականին՝ մագիստրատուրան (երկուսն էլ՝ Գ. Մարգարյանի դասարան), իսկ 2013 թվականին՝ ասպիրանտուրան (ղեկ.՝ Ա. Ասատրյան)։
Մասնակցել է միջազգային և հանրապետական փառատոների և մրցույթների (դափնեկիր), համերգներով և մենահամերգներով հանդես եկել Հայաստանում և արտերկրում։
Հայաստանի հանրային հեռուստաընկերությունում 2008 թվականից վարել է «Դասական ալիք», ապա՝ «Վերնասրահ» հաղորդաշարերը։ Հեղինակ է «Վերածնունդ» միջազգային երաժշտական մրցույթ-փառատոնի (նաև խմբավար և վարող), Ա. Խաչատրյանի անվան միջազգային երաժշտական
մրցույթի հեռուստատեսային օրագրերի (նաև վարող և սցենարիստ), «Աստղային ուղի» (2009), «Գայանեն» հյուսիսային Վենետիկում» (2014), «Երաժշտության
հայկական էլեմենտները «ՄԻԴԵՄ»-ում» (2015), ՅՈՒՆԵՍԿՕ-ում ներկայացված «Քոչարի» (2016) երաժշտական ֆիլմերի (նաև վարող)։ 2011 թվականին դարձել է «Շողակաթ» հեռուստաընկերությունում «Ձայնագիր» երաժշտական լրատվականի պատասխանատու։ Եղել է «Հանրագիտարան» հեռուստատեսային ֆիլմերի
սցենարիստներից։
Ուսումասիրությունները վերաբերում են 20-րդ դարի 2-րդ կեսի հայ դաշնամուրային երաժշտությանը, կատարողական արվեստին։


== Արտաքին հղումներ ==
ՀԵՂԻՆԱԿ ԵՒ ՎԱՐՈՂ ԱՆԱՀԻՏ ՄԱՐԳԱՐՅԱՆ – «Շողակաթ» հեռուստաալիք
Այրոց

Այրոց կամ այրուցք, կերակրափողի երկարությամբ այրման զգացում, որն ավելի է արտահայտվում ստորին հատվածում։


== Այրոցի առաջացում ==
Այրոցն առաջանում է ստամոքսի թթու պարունակությունը կերակրափող ընկնելիս։ Նշանակություն ունեն նաև վերջինիս լորձաթաղանթի բարձր զգայնությունը, ստամոքսի ֆունկցիայի խանգարումը և այլ գործոններ։ Առավել հաճախ այրոց նկատվում է ստամոքսահյութի բարձր թթվայնության, երբեմն այդ հյութում աղաթթվի պարունակության նվազման կամ նույնիսկ բացակայության դեպքում։
Այրոցն ուղեկցում է ստամոքսի տարբեր հիվանդությունների (խոցային հիվանդություն, ստամոքսաբորբ), նկատվում է նաև լեղապարկի բորբոքման, ստոծանու ճողվածքի և այլ դեպքերում։


== Պատճառ ==
Պատճառը որկորի մեջ թթու ստամոքսահյութ ընկնելն է, ինչպես և որկորի լորձաթաղանթի գերզգայուն դառնալը։ Առաջանում է ստամոքսի, տասներկումատնյա աղիքի խոցերի, լեղապարկի բորբոքումների, երբեմն հղիության ժամանակ։


== Բուժում ==
Բուժումը պետք է ուղղված լինի հիմնական հիվանդության վերացմանը։ Հիմնային միջոցների երկարատև, անկանոն օգտագործումը կարող է վնասակար լինել։ Դրանք հարկավոր է ընդունել բժշկի խորհրդով։ Սննդի օրաբաժնից պետք է հանել կծու և տապակած ուտելիքները։


== Ծանոթագրություններ ==


== Արտաքին հղումներ ==
Heartburn at MedlinePlus
Սկորբա

Սկորբա (անգլ.՝ Skorba), մեգալիթ համալիրի ավերակներ Մալթայում` Զեբիե շրջանի ծայրամասում։ Համալիրը պատկերացում է տալիս նեոլիթի ժամանակաշրջանի վաղ փուլում տեղի մշակույթի մասին։ Սկորբայի պեղումները սկսվել են Մալթայի մեգալիթ այլ համալիրների պեղումների համեմատությամբ բավական ուշ` 1960-ական թվականների սկզբին. մյուս համալիրներն ուսումնասիրվել են արդեն 19-րդ դարի սկզբին։
Ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Տաճարը վատ է պահպանվել` հատկապես Հաջար Քիմի և Տարշիենի համեմատությամբ, սակայն մյուս կողմից, առավել կարևոր նշանակության հայտնաբերումներ կատարվել են հենց Սկորբայում։


== Նկարագրություն ==
Տաճարի կառուցումից մոտավորապես 12 դար առաջ նրա տեղում բնակավայր է եղել։ Առավել հին շրջանին վերաբերող կառույցներից է տաճարի առաջին մուտքից արևմուտք ընկած պատը, որն ունի 11 մ երկարություն։ Այս պատի մոտ են հայտնաբերվել գտածոներ, որոնք վերաբերում են կղզու ամենահին ժամանակների բնակիչներին՝ Գհար Դալամի շրջանին։ Դրանցից են ածուխի մնացորդները, որոնք թվագրվում են մ. թ. ա. 4.850 թվականին։
Երբ մալթացի հայտնի հնագետ Թեմի Զամիտը Թա Հաջրաթ տաճարի մոտ պեղումներ է անցկացրել, Սկորբայի տեղում հողից դուրս է եկել միակ ուղղահայաց քարը։ Հնագետներն անտեսել են այն, մինչև 1960-1963 թվականները, երբ բրիտանացի հնագետ Դևիդ Թրամփը այստեղ նոր պեղումներ է կատարել։

Սկորբայի ավերակները, որոնք բացահայտել են հնագետները, ուղղահայց մեգալիթների շարք է (բարձրությունը՝ 3-4 մ), որոնք ձևավորել են տաճարի ստորին շերտը։ Կամրջող սալերն ունեն ճեղքեր, տաճարը՝ երեք աբսիդ։ Այսպիսի եռաբսիդ ձևը հատուկ է մալթական ժամանակագրոթյան Ջգանտիայի շրջանին։ Առաջին երկու աբսիդների մեծ մասը և ճակատային ամբողջ հատվածը ոչնչացվել են մինչև հիմքերը։
Հյուսիսային պատն ավելի լավ վիճակում է գտնվում։ Սկզբնական շրջանում տաճարի մուտքը սկսվել է բակից, սակայն ավելի ուշ՝ Տարշիենի շրջանում, տաճարի դարպասները փակվել են, իսկ խորանները ձևավորել են անկյուններում։ Տաճարից արևելք մալթական Տարշիենի շրջանի ևս մեկ հուշարձան է հայտնաբերվել՝ չորս աբսիդներով, կենտրոնական որմնախորշով։


== Կերամիկա ==
Սկորբայի շրջանում հայտնաբերված կերամիկան բաժանվում է երկու կարգի՝ «գորշ Սկորբայի» շրջան (մ. թ. ա. 4.500-4.400 թվականներ. համապատասխանում է սիցիլական Սերա դ'Ալտո փուլի կերամիկային) և «կարմիր Սորբայի շրջան» (մ. թ. ա. 4.400-4.100 թվականներ. համապատասխանում է սիցիլական Դիանա շրջանի կերամիկային)։ Այստեղ հայտնաբերված կերամիկայի տեսակով անվանվել են նախապատմական Մալթայի ժամանակագրական երկու փուլեր։


== Տես նաև ==
Մալթայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Մալթայի մեգալիթ տաճարներ


== Ծանոթագրություններ ==
Սաննակջի

Սաննակջին (կորեերեն՝ 산낙지) կորեական հում ձկան ուտեստի տեսակ է։ Այս բառը կազմված է կորեերենի «ողջ» և «ութոտնուկ» բառերի համադրությունից, ինչպես նաև այն պատճառով, որ ծծողներ ունեցող փափկամարմիններում, ինչպիսին են ութոտանիները, նյարդային համակարգը շարունակում է արձագանքել նույնիսկ մահից հետո, ուստի ծծողները գալարվում են՝ կարծես դրանք ողջ են։ Եվ շնչուղիները բռնելու պատճառով մահվան շատ դեպքեր էլ կան:Ութոտնուկը սովորաբար բռնում են այնպես, որ նվազագույնի հասցնեն ցավը, և աղիները հանվում են, հետո կտրտում են մի քանի կտորների և ուտում քնջութով կամ քնջութի յուղով մի փոքր համեմված։


== Դեպքեր ==
Հատուկ ուշադրություն է պահանջվում ութոտնուկ ուտելիս, քանի որ ութոտնուկի ոտքերի ծծողները շարժվում են ափսեի վրայով։ Այս շարժվող ծծողները ուտելիս կարող են կպչել մարդու կոկորդին կամ բերանին։ Որոշ մարդկանց մոտ դա կարող է խեղդվելու վտանգ առաջացնել։ Հաղորդվել են որոշ խեղդվելու պատահարներ։ Գվանգջուում տեղի ունեցած պատահարը վերջին դեպքերից է։


== Խորտիկ ==
Սաննակջին կարելի է գտնել հում ձկան ռեստորանում, նաև Կորեայի փողոցային կրպակ-ռեստորաններում։ Շատերը Սաննակջին վայելում են Սոջուի հետ միասին։ 


== Հանրաճանաչ մշակույթ ==
Սաննակջին կարող ենք տեսնել «Օլդբոյ (ֆիլմ, 2003)» կորեական ֆիլմի մի տեսարանում։ «Զարմանալի Մրցավազք 4» ծրագրում Հարավային Կորեայի Սեուլ քաղաքում անցկացվեց մի աման ողջ ութոտնուկ ուտելու մարտահրավերը։ Մասնակիցները եկել էին «Կորեայի համը» փորձելու և մինչև ուտեստը բերելը տեղյակ չէին, որ Սաննակջին է։ Երկու թիմեր ձախողվեցին, և միայն մեկ թիմ կարողացավ ամբողջությամբ դատարկել ամանը։


== Արտաքին հղումներ ==
Ռուսիֆ Հուսեյնով։ Սաննակջիի փորձարկում


== Ծանոթագրություններ ==
Ջեյմս Գյոզալյան

Ջեյմս Արմենակի Գյոզալյան (հուլիսի 25, 1925(1925-07-25), Լենինական, Հայկական ԽՍՀ, ԱԽՖՍՀ, ԽՍՀՄ - 1987, Երևան, Հայկական ԽՍՀ, ԽՍՀՄ), հայ կոմպոզիտոր, խմբավար։


== Կենսագրություն ==
Ջեյմս Գյոզալյանը ծնվել է 1925 թվականի հուլիսի 25-ին, Գյումրիում։ 
1944 թվականին ավարտել է Գյումրու պետական մանկավարժական ինստիտուտը, ապա կրթություն է ստացել Գյումրու Կարա-Մուրզայի անվան պետական երաժշտական քոլեջում, իսկ 1944-1946 թվականներին՝ Երևանի Ռ. Մելիքյանի անվան երաժշտական ուսումնարաններում։ 1951 թվականին ավարտել է Երևանի Կոմիտասի անվան պետական կոնսերվատորիայի խմբավարության բաժինը։ 1952-1953 թվականներին կատարելագործվել Մոսկվայում։ 1953-1961 թվականներին եղել է Հայկական Ժողովրդական Երգի-Պարի Համույթի դիրիժոր-խմբավար։ 1961-1987 թվականներին դասավանդել է Երևանի Կոմիտասի անվան պետական կոնսերվատորիայում։ 
1967 թվականին ստացել է Հայկական ԽՍՀ արվեստի վաստակավոր գործչի կոչումը։ 
Հեղինակ է երգերի և խմբերգերի։ 
Մահացել է 1987 թվականին, Երևանում։


== Ծանոթագրություններ ==


== Արտաքին հղումներ ==
ՀԱՅԱՍՏԱՆԻ ԱԶԳԱՅԻՆ ԱԿԱԴԵՄԻԱԿԱՆ ԵՐԳՉԱԽՈՒՄԲ
Բարվինոկ (գյուղ, Ուժգորոդի շրջան)

Անվան այլ կիրառումների համար տե՛ս՝ ԲարվինոկԲարվինոկ (ուկրաիներեն՝ Барвінок), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Բարվինոկ գյուղում բնակվում էր 413 մարդ։ Բնակավայրը զբաղեցնում է 0,003 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրեդոզա

Պրեդոզա  (իտալերեն՝ Predosa), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 2047 մարդ (2008)։ Բնակչության խտությունը՝ 62 մարդ/կմ²։ Տարածքը կազմում է 33 կմ²։ Փոստային ինդեքս՝ 15077։ Հեռախոսային կոդ՝ 0131։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Արակա

Արակա, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մարուսյա Թամրազյան

Վիքիպեդիայում կան հոդվածներ  Թամրազյան ազգանունով այլ մարդկանց մասին:Մարուսյա Զաքարի Թամրազյան (փետրվարի 17, 1927(1927-02-17), Երևան, Հայկական ԽՍՀ, ԱԽՖՍՀ, ԽՍՀՄ - մայիսի 8, 1968(1968-05-08), Երևան, Հայկական ԽՍՀ, ԽՍՀՄ), հայ դերասանուհի։ ՀԽՍՀ վաստակավոր արտիստ։
Դերասանուհի Վարդուշ Թամրազյանի քույրը։


== Կենսագրություն ==
1948 թվականին ավարտել է Երևանի թատերական ինստիտուտը։ 1948 թվականից եղել է ԵԵԿԹ դերասանուհի, 1952-1968 թվականներին՝ ԵՊՀԹ դերասանուհի։


== Դերեր ==
Կոլոմբինա՝ Գոլդոնիի «Վենետիկյան երկվորյակներ», ԵԵԿԹ
Դին՝ Ս. Զելցերի «Դինի մաշիկը», ԵՊՀԹ
Դիմկա՝ Մ. Լվովսկու, Ի. Կորոստիլյովի «Անտեսանելի Դիմկան», ԵՊՀԹ
Սամ՝ Ազատ Շահինյանի «Սուրի և Սամի արկածները», ԵՊՀԹ
Մավրիկ՝ Ալեքսանդր Արաքսմանյանի «Երբ տանն աչքեր չկան», ԵՊՀԹ


== Ծանոթագրություններ ==
Peanuts

Peanuts, ամեն օր ցուցադրվող ամերիկական կոմիքս, որը ստեղծել է Չարլզ Շուլցը։ Կոմիքսը թողարկվել է 1950 հոկտեմբերի 2-ից մինչև 2000 թվականի փետրվարի 13-ը։ Կոմիքսի անունով կա նաև նույնանուն մուլտիպլիկացիա, որը թողարկվել է 1965 թվականին։ Peanuts կոմիքսը, որի թիվը հասնում է 17 897-ի, համարվում է ամենահայտնի կոմիքսներից մեկը, որը մեծ ազդեցություն է թողել ամբողջ արդյունաբերությունում։
Իր հայտնիության պիկին հասել է, երբ հրատարակվել է 2600-ից ավելի թերթերում, թարգմանվել է 21 լեզուներով և այն կարդացել են աշխարհի 75 երկրներից 365 մլն մարդ։ Հաշվի առնելով կոմիքսի մոտիվներով թողարկված ամբողջ կողմնակի արտադրանքը՝ Շուլցը վաստակել է ավելի քան 1 մլրդ դոլար։ Ներկայումս շատ թերթերում շարունակում են վերահրատարակել կոմիքսի հին թողարկումները։
Կոմիքսը մեծ հաջողության է հասել իր հատուկ թողարկումները հեռուստատեսությամբ ցուցադրելով, որոնցից են՝ «Չարլի Բրաունի ծնունդը» և «Սա մեծ դդում է, Չարլի Բրաուն»։ Հաղթել կամ առաջադրվել է Էմմի մրցանակում։


== Պատմություն ==
Peanuts կոմքսի կերպարների նախատիպերը հայտնվել են Li’l Folks գրքում, որը թողարկվել է Շուլցի հայրենի քաղաքում՝ 1947-ից մինչև 1950 թվականը։ Այս գրքում Շուլցը առաջին անգամ օգտագործել է Չարլի Բրաուն անունը, ինչպես նաև գրքում ներկայացվել է շունը, որը նման է եղել Սնուփիի վաղ տեսակին։

1950 թվականի հոկտեմբերի 2-ին կոմիքսը առաջին անգամ հայտնվել է ութ թերթերում՝ The Washington Post, The Chicago Tribune, The Minneapolis Tribune, The Allentown Call-Chronicle, The Bethlehem Globe-Times, The Denver Post, The Seattle Times և The Boston Globe: Սկսած այդ օրից՝ կոմիքսը սկսում է թերթերում ամեն օր հրատարակվել։ Ամենառաջին թողարկման մեջ Չարլի Բրաունի հետ հանդես են գալիս երկու ուրիշ կերպարներ՝ Շերմին և Պեթին։ Սնուփին առաջին անգամ կոմիքսում հայտնվել է երրորդ սեզոնում՝ հոկտեմբերի չորսին։
Թողարկումը շարունակվել է մինչև հեղինակի մահանալը, ով մահացել է 2000 թվականի փետրվարի 12-ին։ Հաջորդ օրը թերթերում հրատարակվում է կոմիքսի վերջին թողարկումըխոսքը իր ընթերցողներին։


== Ծանոթագրություններ ==


== Արտաքին հղումներ ==
Peanuts պաշտոնական կայք
Peanuts կոմիքսը GoComics.com կայքում
Peanuts Collector Club
Ես խենթ եմ

«Ես խենթ եմ» (ռուս.՝ «I'm Crazy»), Ջ․ Դ. Սելինջերի պատմվածքը որը գրվել է Collier’s ամսագրի 1945 թվականի դեկտեմբերի 22-ի թողարկման համար։ Չնայած պատմվածքի թաքնված մելանխոլիային, ամսագիրը նկարագրել է այն որպես «երեխայի հուզիչ պատմություն, որի միակ սխալն այն էր, որ նա հասկանում էր մարդկանց այնքան լավ, որ նրանց մեծ մասը շփոթված էին, և միայն շատ քչերը կարողացան հավատալ նրան»։
«Ջերոմ Դեյվիդ Սելինջերը պատերազմում անցկացրել է ընդհանուր առմամբ 299 օր։ Այս բոլոր օրերին նա ենթարկվել է մտավոր, հոգևոր և ֆիզիկական հարձակման, գուցե դրա համար էլ նրա բոլոր հետագա ստեղծագործություններն այսպես թե այնպես պատմում են աշխարհի փխրունության մասին։ Հիվանդանոցից դուրս գրվելուց հետո առաջին օրը նշանավորվել է նոր պատմվածքով, որի վերնագիրն ինքնին խոսուն է»— գրել է ռուս գրող Աֆանասի Մամեդովը։
Պատմվածքը ներկայացվում է Հոլդեն Քոլֆիլդի անունից։ Ավելի ուշ Սելինջերը վերաշարադրել է այս պատմվածքը, որպեսզի այն ներառի իր «Տարեկանի արտում՝ անդունդի եզրին» դասական վեպում։


== Սյուժե ==
Հոլդեն Քոլֆիլդը հեռացվել է դպրոց-պանսիոնատից։ Նա հետևում է բլրի վրայից հետևում է բասկետբոլային խաղին և հրաժեշտ տալիս դպրոցին։ Այնուհետև նա գնում է պատմության  տարեց ուսուցիչ պարոն Սպենսերի մոտ, որը վրդովված է նրա ակադեմիական անբավարար առաջադիմության պատճառով և խրատում է նրան։ Հոլդենը պատմում է, թե ինչպես է գնացքում հանդիպել իր «անպետք» համակուրսեցու մորը։ Ինքը ստել է նրան, թե ինչ հրաշալի է նրա որդին, քանի որ մտածել է, որ դա կմխիթարի նրան։ Հոլդենը խոստովանում է, որ ցավում է իր հեռացման համար հիմնականում այն պատճառով, որ չի հասցրել փորձել դահուկային կոշիկները, որոնք վերջերս ստացել է մորից։ Չնայած կոշիկներն այնպիսին չէին, ինչպիսին ինքն էր ցանկանում, բայց տխուր է մտածել մոր մասին, որը, անշուշտ, շատ ժամանակ է ծախսել որդու համար նվեր գնելու համար։
Չնայած պարոն Սպենսերի հանդեպ համակրանքին, Հոլդենը հասկանում է, որ իրենից ոչ կարեկցանք, ոչ ապրումակցում չի ստանա, ուստի հանկարծակի հրաժեշտ է տալիս և հեռանում։ Գիշերային գնացքով նա ժամանում է Նյու Յորք և մտնում իր ընտանիքի բնակարան։ Նա խոսում է իր կրտսեր քույրերի՝ Ֆիբիի և Վիոլայի հետ։ Նույնիսկ Ֆիբին է կշտամբում նրան ուսման մեջ ունեցած անհաջողության համար։ Հոլդենը վերջապես խոստովանում է իր ծնողներին, որ կրկին հեռացվել է։ Նա հանգում է այն եզրակացության, որ իրեն դպրոց չեն ուղարկի, և այժմ իրեն սպասում է տհաճ աշխատանք գրասենյակում։


== Ծանոթագրություններ ==
Ֆրից կատու

Ֆրից կատու (անգլ.՝ Fritz the Cat), կոմիքսների և մուլտֆիլմների հերոս։ Հեղինակը Ռոբերտ Կրամբն է։
Առաջին անգամ Ֆրից կատուն էկրաններին է հայտնվել 1959 թվականին «Կատուների կյանք» մուլտսերիալում։ Սա դեռ նախատիպն էր՝ սովորական անանուն կատու։ 1960 թվականին կատուն անտրոպոմորֆ է դառնում՝ «Ռոբին Հուդ» մուլտֆիլմում քայլում էր հետին ոտքերի վրա և ուներ անուն՝ Ֆրից։ 1970֊ականների սկզբին Ռալֆ Բակշին, որը սյուժե էր փնտրում դեբյուտային լիամետրաժ մուլտֆիլմի համար, հետաքրքրվում է այս կերպարով և իրավունք է ստանում մուլտֆիլմում օգտագործելու այն։ Կատու Ֆրիցը պիտի լիներ մուլտֆիլմի գլխավոր հերոսը։ 1972 թվականին էկրան բարձրացավ «Կատու Ֆրիցի արկածները» (անգլ.՝ Fritz the Cat ) մուլտֆիլմը։ Անիմացիոն այս մուլտֆիլմը բարձր գնահատականներ ստացավ՝ բերելով 100 միլիոն դոլարի շահույթ, չնայած վարկանշման աղյուսակում ուներ «X» միավոր։
Մուլտֆիլմի շարունակությունը էկրաններ բարձրացավ 1974 թվականին, բայց արդեն մեկ այլ ռեժիսորի՝ Ռոբերտ Թեյլորի ջանքերով։ Մուլտֆիլմը անվանակոչվեց «Կատու Ֆրիցի ինը կյանքերը»։
Հեղինակ և ստեղծող Ռոբերտ Կրամբը դժգոհեց կերպարի նոր մարմնավորումից (մասնավորապես առաջին ֆիլմի սեքսի տեսարանից և աջ քաղաքականուղղվածությունից), և նույնիսկ պահանջել է իր անունը ջնջել ստեղծողների ցուցակից։ Հետագայում նա հեղինակել է մի կոմիկսների գիրք, որտեղ Ֆրիցին սպանում է նրա նախկին ընկերուհին, և պնդում է, որ նամակ է գրել այն մասին, որ « չի ցանկանում տեսնել իր ստեղծած հերոսներին մուլտֆիլմերում»։


== Ծանոթագրություններ ==


== Արտաքին հղումներ ==
Fritz the Cat Archived 2011-03-17 at the Wayback Machine.՝ Ռոբերտ Կրամբի պաշտոնական կայքը
Ֆրից կատու(անգլ.)  Internet Movie Database կայքում:
Մարի Նվարդ

Մարի Նվարդ (Մարի Հովսեփի Գարայան, օգոստոսի 29, 1853(1853-08-29), Ստամբուլ, Օսմանյան կայսրություն - հունիսի 10, 1885(1885-06-10), Ստամբուլ, Օսմանյան կայսրություն), հայ դերասանուհի։


== Կենսագրություն ==
1869 թվականին Թովմաս Ֆասուլաճյանի շրջիկ թատերախմբի հետ հյուրախաղերի է եղել Նոր Նախիջևանում, 1870-ական թվականների սկզբին հանդես է եկել Պետրոս Մաղաքյանի «Արևելյան թատրոնում», 1874-1878 թվականներին՝ Հակոբ Վարդովյանի «Օսմանյան թատրոնում»։ Խաղացել է հիմնականում լիրիկական հերոսուհիների դերեր՝ հայ պատմա-հայրենասիրական ողբերգություններում, արևմտա-եվրոպական մելոդրամաներում և այլն։ 1881-1882 թվականներին հանդես է եկել Թիֆլիսի հայ թատերախմբում։
Հետագայում եղել է Մ․ Մնակյանի թատերախմբի առաջատար դերասանուհին։ Մարի Նվարդի լավագույն դերը համարվել է Մարգարիտ Գոթիեն (Ալեքսանդր Դյումա-որդու «Կամելիազարդ տիկինը»)։ Մարի Նվարդի դերակատարումներին բնորոշ են եղել հուզական հագեցվածությունը, պարզությունն ու անկեղծությունը։


== Դերեր ==
Սոֆիա՝ Ալեքսանդր Գրիբոյեդովի «Խելքից պատուհաս»
Ջեսիկա՝ Շեքսպիրի «Վենետիկի վաճառականը»
Մարքրիտ՝ Գաբրիել Սունդուկյանի «Խաթաբալա»
Ագաֆիա Տիխոնովնա՝ Նիկոլայ Գոգոլի «Ամուսնություն»,
Աննա Անդրեևնա՝ Նիկոլայ Գոգոլի «Ռևիզոր»
Պանդոստո

Պանդոստո՝ Ժամանակի հաղթանակը  (անգլ.՝  Pandosto: The Triumph of Time) արձակ ռոմանս է գրված անգլիացի հեղինակ Ռոբերտ Գրինի կողմից (XVI դար), առաջին անգամ հրատարակվել է 1588 թվականին ։ Ավելի ուշ՝ 1607 թվականին վերահրատարակվում է «Դորաստուս և Ֆավնիա» վերնագրով։ Այն շատ հայտնի էր Ուիլյամ Շեքսպիրի ժամանակաշրջանում, դրա սյուժեն ոգեշնչման աղբյուր է հանդիսացել Շեքսպիրի «Ձմեռային հեքիաթ» պիեսի համար։ Գրինի ստեղծագործության հիմքում հավանաբար Ջեֆրի Չոսերի «Քենթերբերյան պատմվածքներ» գրքի «Գործակատարի պատմվածքը» ստեղծագործությունն է։ Էդուարդ Չեյնին պնդում է, որ հավանաբար, Ռոբերտ Գրինը՝ «Պանդոստո»-ն գրելիս մտքում ունեցել է Օքսֆորդի կոմսի կասկածները իր դստեր (լորդ Բըրլիի թոռնիկը) հայրության վերաբերյալ, երբ նա վերդարձել է 1576 թվականին իր՝ Եվրոպա կատարած ճանապարհորդությունիցև գուցե նաև եղել էր Սիցիլիան։ Գրինի պատմությունը պարունակում է մռայլ տարրեր, որոնք Շեքսպիրը մեղմել է՝ կատակերգական նպատակներով։
Գրինի ստեղծագործության մեջ Պանդոստոն՝ Բոհեմիայի արքան մեղադրում է իր կնոջը՝ Բելլարիային մանկության ընկերոջ՝ Սիցիլիայի արքայի հետ իրեն դավաճանելու համար։ Նրա անհիմն հալածանքները հասնում են այն բանին, որ վերջինս հրամայում է իր նորածին դստերը նետել ծովը և դառնում է որդու ու կնոջ մահվան պատճառը։ Պանդոստոյի դուստրը՝ Ֆավնիան, հայտնվում է Սիցիլիայում, նրան փրկում և մեծացնում է մի հովիվ։ Դորաստուսը՝ Սիցիլիայի արքայազնը սիրահարվում է Ֆավնիային՝ անտեղյակ, որ նա արքայադուստր է և նրանք փախչում են, որպեսզի ամուսնանան։ Նրանք գնում են Բոհեմիա, որտեղ Պանդոստոն ակամա սիրահարվում է իր իսկ դստերը՝ Ֆավնիային։
Պատմության վերջում, Ֆավնիայի անձը բացահայտվելուց հետո, Պանդոստոն ինքնասպանություն է գործում՝ այն վշտից թե որքան չարիք է պատճառել իր ընտանիքին։ Շեքսպիրը շրջել է Սիցիլիայի և Բոհեմիան իրադարձություններն ու ավելացրել մի քանի այլ հերոսների, ինչպիսիք են ՝ Պաուլինան և Անտիգոնուսը կամ Ավտոլիկոսը և Ծաղրածուն։ Նա հանել է նաև ինքնասպանությունը և ավելացրել հարության տեսարանը, թագուհուն վերադարձնելով կյանք՝ գործածելով կամ հրաշք, կամ մահվան հնարք՝ կախված ընկալումից։
Շեքսպիրի պիեսը «Պանդոստո»-յի միակ վերապատումը չէ։ Ֆրանսիացի դրամատուրգ Ալեքսանդր Հարդին թողարկել է իր տարբերակը, որն անվանել է «Պանդոստ» (ֆր.՝ Pandoste), մոտ 1625 թվականին։ Հարդիի պիեսը չի պահպանվել, չնայած դրա որոշ հատվածներ՝ վերականգնված Լորան Մալոյի կողմից, դեռևս գոյություն ունեն։ Մալոյի բեմի ձևավորումը հարում է «"multiple setting, "» սկզբունքին կամ այլ կերպ ասած décor simultané (միաժամանակյա դեկոր), Միջնադարում պիեսի հատվածները ներկայացվում էին միաժամանակ և միևնույն տեղում, այդ պատճառով բեմի մեկ «հավաքածուն» ծառայում էր պիեսի բոլոր տեսարանների համար։ Պոետ Ֆրենսիս Սաբին վերաձևակերպել
ստեղծագործությունը՝ երկու մասից բաղկացած պոեմի համար և հրատարակման իրավունքը տվել է Ռոբերտ Ջոնսին։ Բնօրինակ վերնագրերն, տարբերվում էին 1607 թվականի հրատարակությունից։ Դրանք են՝ Ձկնորսի պատմությունը՝ կազմաված հետևյալ գործողություննեից՝ Կասանդրի կյանքն ու սերը և Հույն ասպետը, գրված՝ 1595 թվական և Ֆլորայի Ճակատագիրը, որով ավարտվում է Ձկնորսի պատմությունը։


== Ծանոթագրություններ ==


== Արտաքին հղումներ ==
Pandosto full text at the Internet Archive
Pandosto full text at Shakespeare Internet Editions
Ադենոզիլհոմոցիստեինազ

Ադենոզիլհոմոցիստեինազ (ՖՀ 3.3.1.1, S-ադենոզիլհոմոցիստեին սինթազ, S-ադենոզիլհոմոցիստեին հիդրոլազ, ադենոզիլհոմոցիստեին հիդրոլազ, S-ադենոզիլհոմոցիստեինազ, SԱՀազ, ԱդոՀցիազ), ֆերմենտ, որը կատալիզում է հետևյալ ռեակցիան


== Ծանոթագրություններ ==


== Արտաքին հղումներ ==
NCBI (Gene)
Գաբրիել Գյոզալյան

Գաբրիել Պապիկի Գյոզալյան (օգոստոսի 1, 1956(1956-08-01), Փարպի, Հայկական ԽՍՀ, ԽՍՀՄ), ՀՀ պետական գործիչ, Հայաստանի Հանրապետության Արագածոտնի մարզպետ։


== Կրթություն ==
1976-1981 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտի ճարտարապետաշինարարական ֆակուլտետը։
1963-1973թթ.- սովորել և ավարտել է Աշտարակի շրջանի Փարպիի միջնակարգ դպրոցը։


== Աշխատանքային գործունեություն ==
1981-1989 թթ. - Աշտարակի «Հայգյուղշինտրեստ-2» տրեստ` վարպետ, աշխղեկ, բրիգադիր
1989-1989 թթ. - Հայկական ՍՍՀ Պետշինի «Պրոգրես» միավորում` տեղամասի պետ
1989-1997 թթ. - «Հայգյուղջրշին» միավորում` Աշտարակի N 9 ՇՄՇ-ի գլխավոր ինժեներ
1997-1998 թթ. - ՀՀ կառավարությանն առընթեր անշարժ գույքի կադաստրի պետական կոմիտե` «Անշարժ գույքի կադաստր-Աշտարակ» ՊՓԲԸ-ի գրանցման բաժնի պետ
1998թ. - ՀՀ Արագածոտնի մարզպետարան` մարզպետի գլխավոր խորհրդական
1998-2003 թթ. - ՀՀ Արագածոտնի մարզպետի տեղակալ
2003-2009 թթ. - ՀՀ Արագածոտնի մարզպետ
2011-2015 թթ. - «Аэропоника» ԲԲԸ` գործադիր տնօրեն
2016 թվականի մարտի 3-ին ՀՀ Կառավարության որոշմամբ նշանակվել է Հայաստանի Հանրապետության Արագածոտնի մարզպետ։Հայ Յեղափոխական Դաշնակցութիւն կուսակցության անդամ է։
Զինապարտ է, լեյտենանտ։


== Ընտանիք ==
Ամուսնացած է, ունի երեք զավակ, երկու թոռ։


== Պարգևներ ==
Պարգևատրվել է ՀՀ զինված ուժերի «Դրաստամատ Կանայան» մեդալով։


== Ծանոթագրություններ ==


== Արտաքին հղումներ ==
Արագածոտնի մարզպետարանի պաշտոնական կայք
(5032) Կոնրադհիրշ

(5032) Կոնրադհիրշ (անգլ.՝ Conradhirsh), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 18-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 3,00747 ա. մ., առավելագույնը մոտենում է 2,6861 ա. մ. հեռավորության վրա և հեռանում 3,3288 ա. մ.։ Արեգակի շուրջ մեկ ամբողջական պտույտ է կատարում 1905,02 երկրային օրվա ընթացքում, իր ուղեծրով շարժվելով միջինում 0,188974 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,57° անկյուն։


== Անվանում ==
Աստերոիդն անվանվել է ի պատիվ գերմանացի ուսուցիչ և բնագետ Կոնրադ Հիրշի (գերմ.՝ Conrad Hirsh, 1941-1999), ով դասավանդել է Հայլե Սելասիեի համալսարանում, ինչպես նաև ուսումնասիրել է Արևելյան Աֆրիկայի և Մադագասկարի մի շարք չհետազոտված տարածքներ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5032) Կոնրադհիրշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիլլի Բրաուն (դերասան)

Բիլլի Բրաուն (անգլ.՝ Billy Brown, հոկտեմբերի 30, 1970(1970-10-30), Ինգլվուդ, Լոս Անջելես շրջան, Կալիֆոռնիա, ԱՄՆ), ամերիկացի դերասան, որն առավել հայտնի է հեռուստատեսության դերերի շնորհիվ։ 2014 թվականին Բրաունը Վիոլա Դևիսի հետ նկարահանվել է Շոնդա Ռայմսի American Broadcasting Company արտադրության «Ինչպես խուսափել սպանության համար պատժից» սերիալում։
2011 թվականին Բրաունը նկարահանվել է FX-ի «Հնագցրեք լույսը» սերիալում, այնուհետև միացել է «Դեքստեր» հեռուստասերիալի դերասանական անձնակազմին, դետեկտիվ Մայկ Անդերսոնի դերում։ 2012 թվականին նա միացել է FX-ի «Անարխիայի զավակները» հեռուստասերիալում, իսկ հետո կատարել է երկրորդական դեր «Հետևորդներ»-ում։ 2013-2014 թվականներին Բրաունը նկարահանվել է Թոնի Քոլլեթի հետ CBS-ի «Պատանդերը» սերիալում, այնուհետև ստացել է հիմնական դեր American Broadcasting Company-ի «Ինչպես խուսափել սպանության համար պատժից» սերիալում։


=== Ֆիլմագրություն ===


== Ծանոթագրություններ ==
Ալբերտ Սենթ-Գեորգի

Ալբերտ Սենթ-Գեորգի (հունգ.՝ Nagyrápolti Szent-Györgyi Albert, սեպտեմբերի 16, 1893(1893-09-16)[…], Բուդապեշտ, Ավստրո-Հունգարիա - հոկտեմբերի 22, 1986(1986-10-22)[…], Վուդս Հոլ, Բարնստեյբլ շրջան, Մասաչուսեթս, ԱՄՆ), հունգարացի ֆիզիոլոգ, Բժշկության Նոբելյան մրցանակի դափնեկիր (1937): Հայտնաբերել է Վիտամին C և Կրեբսի ցիկլի բաղադրիչները։ Երկրորդ համաշխարհային պատերազմի ժամանակ մասնակցել է հունգարական դիմադրությանը և պատերազմի ավարտից հետո ներգրավվել է հունգարական քաղաքականության մեջ։


== Ծանոթագրություններ ==


== Արտաքին հղումներ ==
Biography of Albert Szent-Györgyi Archived 2001-12-17 at the Wayback Machine. – from Nobel Lectures, Physiology or Medicine 1922–1941
His biography at Hungary.hu Archived 2004-08-29 at the Wayback Machine.
BBC Interview, 1965
A collection of digitized materials related to Szent-Györgyi and Linus Pauling's peace activism.
The Albert Szent-Gyorgyi Papers – Profiles in Science, National Library of Medicine
Իտաիտուբայի գավառ

Իտաիտուբայի  (պորտ.՝ Microrregião de Itaituba) գավառ Բրազիլիայում, մտնում է Պարա նահանգի մեջ։ Մտնում է Բայշու Ամազոնաս նահանգի մեջ։ Բնակչությունը կազմում է 235 781 մարդ 2006 թվականի տվյալով։ Զբաղեցված տարածքը 189 592,952  կմ²։ Բնակչության խտությունը 1,2  մարդ/կմ²։


== Վիճակագրություն ==
Համախառն ներքին արտադրանքը կազմել է 597 490 048,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 738,21 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,690։


== Գավառի կազմ ==
Գավառի կազմի մեջ են մտնում հետևյալ համայնքները.

Ավեյրու
Տրայրան
Կալինովկա (գյուղ, Կոզելշչինայի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Կալինովկա գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդաշեն (Արարատի մարզ)

Անվան այլ կիրառումների համար տե՛ս՝ Վարդաշեն (այլ կիրառումներ)Վարդաշեն (անվանումը մինչև 1945 թ.` Մեհրաբլու),
գյուղ Հայաստանի Հանրապետության Արարատի մարզում Արտաշատի տարածաշրջանում, Արտաշատ քաղաքից 11 կմ հյուսիս-արևելք։ Վերանվանվել է Վարդաշեն 1945 թ. օգոստոսի 20-ին։


== Պատմություն ==
Բնակիչների նախնիների մեծ մասը եկել են Պարսկահայաստանից՝ Խոյ և Սալմաստ գավառներից։ Նախկինում ունեցել է Մեհրաբլի, Մեհրաբլու անվանումները։
Գյուղը գտնվում է Արարատյան դաշտում` Ազատ գետի հովտում։ Ծովի մակարդակից ունի 900 մ բարձրություն։


== Կլիման ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C: Ամառը տևական է` մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Վարդաշենի մշտական բնակչությունը կազմել է 473, առկա բնակչությունը` 454 մարդ։ Բնակիչները հայեր են, որոնց մի մասի նախնիները գաղթել են Խոյի և Սալմաստի գավառներից 1828-1829 թվականներին։ Վարդաշենի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի 142 տնտեսություն, դպրոց, գրադարան, բուժկետ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 54.8 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 21.3 հա։ Ունի պտղատու և խաղողի այգիներ, համապատասխանաբար կազմելով 12.8 հա և 13.9 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային, կերային մշակաբույսեր։ Զբաղվում են կաթնամսատու անասնապահությամբ, թռչնաբուծությամբ։
Արդյունաբերություն չունի։


== Ծանոթագրություններ ==

Վարդաշեն Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Galway Girl

«Galway Girl», բրիտանացի երգիչ Էդ Շիրանի երգը, որը թողարկվել է որպես նրա «÷» երրորդ ստուդիական ալբոմի (2017) երրորդ սինգլ։ Սինգլը պլատինե հավաստագրում է ստացել Մեծ Բրիտանիայում, Գերմանիայում, Կանադայում և ԱՄՆ-ում։ Այն երկրորդ տեղն է զբաղեցրել UK Singles Chart բրիտանական հիթ-շքերթում և ընդգրկվել է աշխարհի շատ երկրների լավագույն տասնյակներում։


== Պատմություն ==
Երգի՝ որպես ալբոմի երրորդ սինգլի մասինն հայտարարվել է Սուրբ Պատրիկի օրը՝ մարտի 17-ին թողարկվելու հետ միաժամանկ և ընդգրկվել է  BBC Radio 2 ռադիոկայանի երգացանկում մարտի 18-ին։
Կոմպոզիցիան, ընդհանուր առմամբ, հավանության է արժանացել երաժշտական փորձագետների և մեկնաբանների կողմից, այդ թվում՝ Irish Independent, BBC 6 Music, NME։


== Կոմերցիոն հաջողություն ==
Երգը բրիտանական հիթ-շքերթում ընդգրկվելու առաջին շաբաթում զբաղեցրել է երկրորդ հորիզոնականը՝ զիջելով «Shape Of You» երգին։ 2017 թվականի սեպտեմբերին սինգլի տպաքանակը կազմել է 1,2 մլն միավոր Մեծ Բրիտանիայում, ներառյալ 246,000 ակտուալ վաճառքը (պատճեն) և 95 մլն սթրիմները։
Իռլանդիայում սինգլը նորամուտը նշել է առաջին հորիզոնականում (№1)։ Այն առաջին հորիզոնականին է հասել նաև Շոտլանդիայում և Սլովենիայում։ ԱՄՆ-ում երգը հասել է № 53 հորիզոնականին և մինչև 2017 թվականի հոկտեմբեր դրա տպաքանակը հասել է 210,813 պատճենի։


== Երաժշտական տեսահոլովակ ==
2017 թվականի ապրիլի 11-ին Էդ Շիրանը «Galway Girl» երգի տեսահոլովակի համար կադրեր է նկարահանել Իռլանդիայի Գոլուեյ քաղաքում (Galway)՝ իր իսկ ձեռքով նկարահանելով Sony A6500 տեսախցիկով, որը ամրացվել է նրա մարմնի վրա Steadicam նկարահանող տեսախցիկի կայունացման կրող համակարգի օգնությամբ։ Ռեժիսորը եղել է Jason Koenig-ը, որը եղել է նաև «Shape of You» տեսահոլովակի ռեժիսոր, իսկ լուսանկարիչը՝ Johnny Valencia-ն։ Նկարահանումներին մասնակցել է «Ոսկե գլոբուս» մրցանակի դափնեկիր իռլանդացի դերասանուհի Սիրշա Ռոնանը։ Մայիսի 3-ին տեսահոլովակը հայտնվել է Էդ Շիրանի YouTube ալիքում. 3 мая видео появилось на аккаунте Ширана на канале YouTube։


== Երգացանկ ==
Digital download"Galway Girl" – 2։50Digital download – Martin Jensen remix"Galway Girl" (Martin Jensen remix) – 3։16


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Galway Girl» (անգլ.)
Անյա Կարլիչեկ

Անյա Մարիա-Անտոնիա Կարլիչեկ(գերմ.՝ Anja Maria-Antonia Karliczek, ի ծնե՝ Կերսսեն գերմ.՝ Kerssen ապրիլի 29, 1971(1971-04-29), Ibbenbüren, Steinfurt, Մյունստեր, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի քաղաքական գործիչ, Քրիստոնեական դեմոկրատական միության գործիչ, Անգելա Մերկելի կառավարության ժամանակ նաև 2018 թվականին եղել է կրթության նախարար։


== Կենսագրություն ==
Հայրենի Իբբենբյուրենում ավարտել է Գյոթեի անման գիմնազիան, այնուհետև երկու տարի ստաժավորվել է Օսնաբրյուկի Deutsche Bank-ում, իսկ 1993 թվականից աշխատել է ընտանեկան հյուրանոցում։ 2003 թվականին ընդունվել է Հագենի հեռակա համալսարանը։ 1998 թվականին մտել է Գերմանիայի երիտասարդների միություն, 2004 թվականին ընտրվել է Տակլենբուրգի խորհուրդ։
2013 թվականին Հյուսիսային Ռեյն-Վեստֆալիայի Շտայֆուրթ նահանգի միամանդատ ընտատարածքից ընտրվել է Բունդեսթագի պատգամավոր։ 2017 թվականին դարձել է Քրիստոնեական դեմոկրատական միության/Քրիստոնեական սոցիալական միության քարտուղար։
2017 թվականի հունիսի 30-ին Բունդեսթագում դեմ է քվեարկել Գերմանիայում միասեռ ամուսնությունների օրինականացմանը։
2017 թվականի սեպտեմբերի 24-ին իր նախկին նահանգում խորհրդարանական ընտրությունների ժամանակ 67,675 % ձայնով հաղթել է։
2018 թվականի մարտի 14-ին Անգելա Մերկելի չորրորդ կառավարման ձևավորման ժամանակ ստացել է Գերմանիայի կրթության և գիտական ուսումնասիրությունների նախարարի պաշտոնը։


== Անձնական կյանք ==
Ամուսնացել է քաղաքացիական ավիացիայի օդաչու Լոտար Կարլիչեկի հետ, ով 2017 թվականից աշխատում է Eurowings ընկերությունում։


== Ծանոթագրություններ ==


== Արտաքին հղումներ ==
«Anja Karliczek, CDU/CSU» (գերմաներեն)։ Deutscher Bundestag։ Վերցված է 2018-11-25
1297

1297 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1297 թվականն է, 
XIII դարի 97-րդ տարին։


== Դեպքեր ==


== Ծնունդներ ==


== Մահեր ==
Օդրինո (գյուղ, Ռուդնյանսկի շրջան)

Օդրինո (ռուս.՝ Одрино), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 106 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադիրմուսունի լեռնաշղթա

Ադիրմուսունի լեռներ, Ադիրմուսան, Ատիրմուսան, Ատիրմուսուն, լեռներ Կիլիկիայի հարավային սահամանագլխին, պատկանում են Ամանոսի լեռներին։


== Ծանոթագրություններ ==
Կլենգեֆ

Կլենգեֆ (ֆր.՝ Kleingœft), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 133 մարդ, բնակչության խտությունը` 53.20 մարդ/կմ²։ Բնակավայրը զբաղեցնում է 2.50 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 26 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 98 աշխատունակ (15-64 տարեկան)  բնակիչ, որոնցից ակտիվ էին 80-ը, իսկ ոչ ակտիվները` 18։ Ակտիվության ցուցանիշը կազմում է 81,6 %։ 80 աշխատունակ մարդկանցից աշխատել է 75 անձ (43 տղամարդ և 32 կին)։ Գործազուրկ են եղել 5 անձ (0 տղամարդ և 5 կին)։ 18 անաշխատունակներից 4-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարկ Մերոն

Մարկ Դեվիդ Մերոն, (անգլ.՝ Marc David Maron, սեպտեմբերի 27, 1963(1963-09-27) կամ 1963, Ջերսի Սիթի, Նյու Ջերսի, ԱՄՆ) ամերիկացի կատակերգու, փոդքասթեր և դերասան։


== Կենսագրություն ==
1990-ականներին և 2000-ականներին Մերոնը հաճախակի հյուր էր «Ուշ շոու»-ում Դեվիդ Լետերմանի հետ և հայտնվել է ավելի քան 40 անգամ (ավելի շատ, քան ցանկացած այլ կոմիկ) «Ուշ գիշեր» հաղորդմանը՝ Կոնան  Օ'Բրայենի հետ։ 1993-1994-ական թվականներին եղել է Comedy Central-ի «Short Attention Span Theater» ծրագրի վարողը՝ փոխարինելով Ջոն Ստյուարտին։ Եղել է նաև մշտական հյուր «Tough Crowd» ծրագրում Քոլին Քուինի հետ և 2002 թվականին «VH1» ալիքով վարել է բրիտանական «Հարվածել պանկ-ռոք» խաղային շոուի ամերիկյան տարբերակը, որը եթերում է եղել կարճ ժամանակ։ 2004 - 2009 թվականներին վարել է հեղինակային շոու Air America ձախակողմյան ռադիոկայանում և եղել է «Morning Sedition» և «Breakroom Live» հաղորդումների համահիմնադիր։
2009 թվականի սսեպտեմբերին, «Breakroom Live»-ի փակումից անմիջապես հետո,  Մերոնը շաբաթական երկու անգամ սկսել է ձայնագրել «WTF Մարկ Մարոնի հետ» փոդքասթը, որում Հայլենդ պարկում (Լոս Անջելես, Կալիֆոռնիա) իր ավտոտնակում հարցազրույց է վերցրել կատակերգուներից, հեղինակներից, երաժիշտներից և այլ հայտնիներից։ Առավել հիշարժան թողարկումներ՝ 2010 թվականի թողարկումը Լուի Սի Քեյի հետ «Slate» ամսագիրը անվանել է բոլոր ժամանակների լավագույն փոդքասթը, կոմիկ Թոդ Գլասի հետ հարցազրույցը 2012 թվականին, որում Գլասը կատարել է քամինգ աութը, և 2015 թվականին նախագահ Բարաք Օբամայի հետ հարցազրույցը։
2013-2016-ական թվականներին նկարահանվել է IFC կաբելային հեռուստաալիքում «Մերոն» հեղինակային հեռուստասերիալում, որում նաև գործադիր պրոդյուսեր և սցենարիստ էր։ 2017-2020 թվականներին նկարահանվել է Netflix-ի  «Փայլ» կատակերգական սերիալում։ 2019 թվականին հայտնվել է «Ջոկեր» ֆիլմում՝ էպիզոդիկ դերում։
Երկու անգամ ամուսնացած է եղել, երեխաներ չունի։


== Ծանոթագրություններ ==


== Արտաքին հղումներ ==
Դենիել, Քեյն (Սեպտեմբեր, 2014)։ «Մարկ Մարոն»։ Կարծիք։ Սմիթ ամսագիր 12: 44
Լեոնիդ Ցիպկին

Լեոնիդ Ցիպկին (ռուս.՝ Леони́д Бори́сович Цы́пкин, մարտի 20, 1926(1926-03-20) կամ 1926, Մինսկ, Բելառուսական ԽՍՀ, ԽՍՀՄ - մարտի 20, 1982(1982-03-20) կամ 1982, Մոսկվա, ԽՍՀՄ), ռուս արձակագիր, բժշկական գիտությունների դոկտոր (1969), «Ամառը Բադենում» աղմկահարույց վեպի հեղինակը։


== Կենսագրություն ==
Ծնվել է 1926 թվականի մարտի 20-ին Մինսկում հրեա բժշկի ընտանիքում։ Մայրը՝ Վերա Պուլյակը, զբաղվում էր թոքախտով։ Հայրը՝ Բորիս Ցիպկինը, վիրաբույժ–օրթոպեդ էր։ 1941-1947 թվականներին սովորել է Ուֆայի բժշկական ինստիտուտում։ 1947 թվականին վերադառնում է Մինսկ։ 1948 թվականին ամուսնանում է մասնագիտությամբ տնտեսագետ Նատալյա Միչնիկովայի հետ։ Նրանց միակ որդին Միխայիլը, ծնվում է 1950 թվականին։ 1957 թվականին նրան հաջողվում է ընտանիքով բնակվել Մոսկվայում՝ նրան առաջարկեցին պաթոլոգոանատոմի տեղ պոլիոմիելիտի ևւ վիրուսային էնցեֆալիտների հեղինակավոր ինստիտուտում։ Ցիպկինը մտավ խմբի մեջ, որը զբաղվում էր պոլիոմիելիտով, մասնավորապես՝ մշակում էր ԽՍՀՄ–ում Սեբինի պատվաստանյութի կիրառումը։


== Գրական գործունեությունը ==
1960-ականների սկզբին սկսել է գրել բանաստեղծություններ. արձակ սկսել է գրել 1970-ականների սկզբից։ 1970-ականների ընթացքում գրել է «Կամուրջ Ներոչի վրայով» (1973) և «Նորարտակի» (1976) վեպերը, «Երրորդ հարցը» (1977), «Գործարք», «Խավարասերներ» (1978) պատմվածքները, «Ձեր առողջությունը» (1971), «Մետաղալարեր» (1971), «Տոն, որ միշտ ինձ հետ է» (1971), «Սպասման տասը րոպե» (1971), «Վերջին կիլոմետրեր» (1972), «Ուղեկից» (1972), «Ճոճանակ» (1972), «Շեհերեզադա» կարճ նովելներն ու ակնարկները։ Այս ընթացքում տարվում է Ֆյոդոր Դոստոևսկու ստեղծագործություններով, կազմում է սեփական լուսանկարների ալբոմը, որում ընդգրկված էին Դոստոևսկու կյանքի և ստեղծագործության հետ առնչվող լենինգրադյան վայրերին։ 1970-ականների վերջին անընդհատ փորձել է հեռանալ ԽՍՀՄ-ից, և անընդհատ մերժումների ընթացքում էլ գրել է «Ամառը Բադենում» վեպի մեծ մասը, որը նվիրված է Դոստոևսկու պատանեկությանը։ Վեպի առաջին դրվագը տպագրվել է Նյու Յորքում, «Նոր թերթ» ռուսական շաբաթաթերթի 1982 թվականի մարտի 13-ի համարում։ Դրանից ընդամենը 13 օր անց Ցիպկինը մահանում է։


== Լեոնիդ Ցիպկինը հայերեն ==
Ամառը Բադենում, Ե., Ակտուալ արվեստ, 2015, 2015, 204 էջ։ Ռուսերենից թարգմանեց՝ Վարդան Ֆերեշեթյան։
Ամառը Բադենում, Ե., Անտարես, 2016, 208 էջ։ Ռուսերենից թարգմանեց՝ Լեռնիկ Դալլաքյանը։


== Գրականություն ==
Վարդան Ֆերեշեթյան. Լեոնիդ Ցիպկին (1926-1982)


== Ծանոթագրություններ ==
Ռալֆ Ֆերման

Ռալֆ Ֆերման (գերմ.՝ Ralf Fährmann, սեպտեմբերի 27, 1988(1988-09-27), Խեմնից, Արևելյան Գերմանիա), գերմանացի ֆուտբոլիստ, դարպասապահ։ Հանդես է գալիս գերմանական «Շալկե 04»-ում։


== Ակումբային կարիերա ==


=== «Շալկե 04» ===
Իր դեբյուտը գերմանական թիմի կազմում նշել է 2008 թվականի սեպտեմբերի 13-ին՝ «Բորուսիայի» դեմ խաղում։ Եվրոգավաթներում իր դեբյուտը նշել է սեպտեմբերի 16-ին՝ ՈՒԵՖԱ Գավաթի շրջանակներում կայացած «ԱՊՈԵԼ»-ի դեմ խաղում։


=== «Այնտրախտ» ===
2009 թվականին Ֆերմանը տեղափոխվել է «Այնտրախտ»։ Թիմի կազմում անցկացրել է երկու մրցաշրջան։


=== Վերադարձ «Շալկե 04» ===
2011 թվականի հունիսի 1-ին Ֆերմանը վերադարձել է «Շալկե 04»։ Թիմի հետ կնքել է 4 տարվա պայմանագիր։ Վերադարձից հետո թիմի կազմում իր դեբյուտը նշել է «Բորուսիայի» դեմ խաղում, որտեղ «Շալկե 04»-ը հաղթել է 4:3 հաշվով։ 2014 թվականի մայիսի 4-ին Ֆերմանը երկարաձգելը իր պայմանագիրը գերմանական թիմի հետ մինչև 2019 թվականը։


== Ակումբային կարիերա ==


== Ձեռքբերումներ ==
Գերմանիայի սուպերգավաթակիր - 2011


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Շնաձուկ-կատու

Շնաձուկ-կատու, կամ Մեքսիկական շնաձուկ կատու, կամ ցանցաձև ծովային շուն (լատ.՝ Scyliorhinus retifer), հատակում բնակվող կռճիկային ձկների տարածված տեսակ կատվային շնաձկների ընտանիքից։ Ատլանտյան օվկիանոսի արևմտյան մասի էնդեմիկ։ Բնակվում է խորջրյա մարջաններով ծածկված՝ 329—548 մ խորության վրա։ Սնվում է գլխոտանիներով, ոսկրային ձկներով և այլն։ Մարմինը պատված է բնորոշ ցանցաձև նախշերով։ Առավելագույն երկարությունը կազմում է 59 սմ։ Այս տեսակը մարդու համար վտանգ չի ներկայացնում, արդյունաբերական նշանակություն չունի։


== Տաքսոնոմիա ==
Առաջին անգամ տեսակը նկարագրվել է 1881 թվականին։ Տիպային նմուշահատը 30,7 սմ երկարությամբ էգ է՝ բռնված Վիրջինիայի Դելավերյան ծովածոցում խորության վրա։ Տեսակային անունը ծագում է լատ.՝ rete — «ցանց» և fero «տանում եմ» բառերից, որ պայմանավորված է նրանց գունավորմամբ։


== Նկարագրություն ==
Շնաձուկ-կատվի մարմինն ու գլուխը շատ բարակ են և նեղ։ Գլխի առավելագույն լայնությունը կազմում է նրա երկարության 2/3 մասը։ Քթի շրջանի ակոսները բացակայում են։
Մեջքի երկրորդ լողաթևը առաջինից փոքր է։ Մեջքի առաջին լողաթևի հիմքը սկսում ոորովայնի լողաթևերի հետևից։ Բավականին հարթ մաշկը պատված է մանր թեփուկներով։ Մեջքը ծածկում են սև, հաստ միահյուսված գծերը, որոնք ձևավորում են ցանց։ Առավելագույն գրանցված չափը կազմում է 59 սմ։


== Բիոլոգիա ==
Սեռահասուն դառնալու տարիքը հայտնի չէ։ Հանդիպում են 38 և 35 սմ երկարությամբ արուներ և էգեր։ Շնաձուկ-կատուները բազմանում են ձվադրման միջոցով։ Զուգավորման ժամանակ արուները կծում են էգի մեջքից։ Զուգավորումից հետո էգը ունակ է սպերմատոզոիդը պահպանել իր օրգանիզմում 843 օր։ Էգի ձվատար խողովակներում հայտնաբերել են փափուկ, թափանցիկ ձվային կապսուլաներ բաց դեղին գունավորմամբ։ Կապսուլայի անկյուններում գտնվում են երկու բեղիկներ, որոնք օգնում են նրանց ամրանալ հատակին։ Սաղմերը զարգանում են 8-12 ամիսների ընթացքում։ Նորածինների չափը կազմում է 10-11 սմ։ Մեկ տարվա ընթացքում էգը կարող է դնել 44-52 ձու։ Կյանքի տևողությունը անազատ վիճակում կազմում է 9 տարուց ոչ պակաս.


== Սննդակարգ ==
Սննդակարգը բաղկացած է ոսկրային ձկներից, կաղամարներից, բազմախոզան որդերից և խեցգետնակերպերից։ 1979 թվականին ուսումնասիրված 38 շնաձուկ-կատուների դատարկ ստամոքսում հայտնաբերվել էր ոչ մեծ կոպիճ, որը հավանաբար ծառայում էր որպես ծանրաբեռ.


== Ծանոթագրություններ ==
Դոնսկոյ (այլ կիրառումներ)

Դոնսկոյ, կարող է վերաբերել՝

Դոնսկոյ - գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում
Դոնսկոյ - գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում
Դոնսկոյ - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Դոնսկոյ - ավան Ռուսաստանի Դաշնության Ռոստովի մարզի Վոլգոդոնսկի շրջանում
Դոնսկոյ - գյուղ Ռուսաստանի Դաշնության Ռոստովի մարզի Օռլովսկի շրջանում
Իսկիտելլա

Իսկիտելլա(իտալերեն՝ Ischitella), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 4525 մարդ, բնակչության խտությունը ըստ 2008 թվականի կազմում է 52 մարդ/կմ²։ Զբաղեցնում է 87 կմ² մակերես։ Փոստային ինդեքս՝ 7100, հեռախոսային կոդ՝ +39 0884։
Քաղաքի հովանավոր պաշտպանն է սուրբ Էուստաչիոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0884 918411


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Թագավոր․ հավերժական միապետ

«Թագավոր․ հավերժական միապետ» (անգլ.՝ The King: Eternal Monarch,), հարավկորեական հեռուստասերիալ։ Գլխավոր դերերում հանդես են եկել Չժոն Յին Չհեն, Լի Մին Հոն,  Ի Ջունգ Ջինը, Կիմ Կյոն Նամը։ Թողարկվել է 2020 թվականի ապրիլի 17-ից մինչև հունիսի 12-ը SBS ալիքով։   


== Սյուժե ==
Ժամանակակից կորեական թագավորության կայսր Լի Գոնը փորձում է անցնել այլընտրանքային իրականության արգելքը, որտեղ թագավորության փոխարեն Կորեայի Հանրապետությունն է։ Նա հանդիպում է խուզարկու Չոն Տե Իլին, որին ճանաչում է անձնական վկայականով, որը նա ստացել էր իր մանկության շրջադարձային պահին՝ իր հոր սպանության ժամանակ։ Լի Գոնի արյունակից հորեղբայրը, Լի Լիմը, որը սպանել էր նախորդ թագավոր Լիհոյին (Լի գոնի հորը), թաքնվում է և հավաքում բանակ՝ ճանապարհորդելով երկու զուգահեռ աշխարհների միջև։ 


== Դերերում ==
Լի Մին Հոն — Լի Գոն / Լի Ջի Հուն
Կիմ Գո Ին — Չոն Տե Իլ
Ու Դո Հվան — Չո Յոն
Կիմ ԿՅոն Նամ — Կան Շին Չժե
Չոն Ին Չհե — Կու Սո Ռյոն
Ի ՋՈւնգ Ջին — Լի Լիմ


== Թողարկում ==
Հեռուստասերիալը թողարկվել է ուրբաթ և շաբաթ SBS հեռուստաալիքով։ 2020 թվականի ապրիլի 17-ից մինչև հունիսի 12-ը ցուցադրվել է 16 սերիա։


== Ծանոթագրություններ ==


== Արտաքին հղումներ ==
SBS պաշտոնական կայք
HANCINEMA
IMDb